248 
kom ud fra Eeden, hvorpaa begge tilsyneladende ubekymrede fløj 
bort. 21. Juni var der 6 Æg i Eeden, 1. Juli smaa sorte Unger. 
21. Juni fandtes i en Stenruse c. 400' oppe en Eede med nylig 
udrugede Unger, 27. Juni i selve Dalen mellem nogle Sten en Eede 
med 3—4 Æg, 1. Juli var der Unger heri og endnu et Æg med 
levende Unge og 12. Juli en flyvefærdig, dog ikke helt udvoxen 
Unge. K. saa 24. Juni en Eede med 5 Æg, 30. Juni 2 Eeder, 
hver med 6 Æ.g, alle i eller tæt ved Arsuk. 1. Juli traf jeg første 
Gang udfløjne Unger (2), i Midten af Juli var der allevegne tal¬ 
rige Unger, som baade Han og Hun fodrede flittigt. 
I den første Uge af Maj 1890 sang de flittigt i og rundtom 
Ivigtut. De sang udelukkende paa ophøjede Steder, en Varde, 
Klippeblok eller lignende, ogsaa jævnlig hævende sig i Luften, 
paa hvilken Maade ogsaa de tre andre almindelige Sangfugle i 
Grønland ofte synge. I den første Del af Maj var Sangen endnu 
ikke fuldt udviklet hos dem alle, bestod oftest af en temmelig 
kort Strofe. Fra 9. Maj sang de temmelig sammenhængende og 
længe ad Gangen hele Dagen igjennem til Kl. 9 om Aftenen. 
14. Juni har jeg sidste Gang noteret at have hørt den. I 1891 
sang de første Gang 7. April og senere flittigt trods Blæst og 
Kulde. 17. April var Sangen endnu ikke fuldt udviklet. Sangen 
lignede i Almindelighed den brogede Fluesnappers, dog kunde 
den være en Del forskjellig; saaledes hørte jeg flere Gange i 
Midten af Maj 1891 nogle, hvis Sang mindede ikke lidt om Bog¬ 
finkens. 
Hvad Fjerskiftet angaar, saa vare i den første Uge af Maj 
1890 endnu enkelte i Overgangsdragt, fra 9. Maj alle i Sommer¬ 
dragt. I Midten af August vare saavel de gamle som de unge i 
Færd med at fælde og antage en mere brunlig Farve. 6. Sep¬ 
tember vare de for Størstedelen i deres Vinterdragt, i sidste Halv¬ 
del af Maaneden vare de alle i Vinterdragt. 
I 1891 vare alle i Overgangsdragt 10. April, ikke en eneste 
i fuldstændig Sommerdragt, de fleste dog nærmere ved Sommer¬ 
end Vinterdragten; indenfor Overgangsdragten fandtes alle mulige 
